Jekaterina I

Jekaterina I (Екатерина I Алексеевна, tikrasis vardas Marta Elena Skavronaite, Skavronskaja, Skowronska, Skavronskaitė, 1684 m. balandžio 15 d. Livonija – 1727 m. gegužės 17 d. Sankt Peterburgas) – antroji Petro I žmona ir Rusijos imperatorė 1725–1727 m.

 Biografija 

Nuo 1699 m. tarnavo pas liuteronų pastorių Ernstą Gliuką Marienburge (dabar Alūksnė, Latvija), padėjo jam versti iš vokiečių į rusų kalbą. Prasidėjus Šiaurės karui, ištekėjo už švedų kapralo Johano Krauzės, bet kitą dieną kapralą iškvietė atgal į kariuomenę, ir santuoka nutrūko. 1702 m., Rusijos armijai užėmus Marienburgą (Alūksnę), pastoriaus Gliuko šeima ir tarnai pateko į rusų nelaisvę. Rusijos armijos feldmaršalas grafas B. Šeremetjevas padarė Martą savo tarnaite. Petro I favoritas Aleksandras Menšikovas atėmė Martą iš Šeremetjevo. 1703 m. rudenį Petras I, pamatęs ją pas Menšikovą, pasiėmė Martą sau ir padarė savo sugyventine. 1705 m. priėmė stačiatikybę ir nuo to laiko vadinama Jekaterina Aleksejevna.
1711 m. nesėkmingo Petrui I Pruto žygio metu sugebėjo papirkti Turkijos pašos vizirį, atidavusi jam visas savo brangenybes, ir tuo išgelbėjo Rusijos armiją nuo gėdingos kapituliacijos. Tada Petras I išsiskyrė su savo pirmąja žmona Evdokija Lopuchina ir 1712 m. vasario 19 d. vedė Martą Eleną Skavronską. Kai Jekaterinai 1715 m. gimė sūnus, Petras I ėmė reikalauti, kad Aleksejus (sūnus iš pirmosios santuokos) atsisakytų sosto įpėdinio teisių ir pasitrauktų į vienuolyną.

Petro I ir Jekaterinos sūnus Petras Petrovičius mirė mažametis, Aleksejus Petrovičius (iš pirmosios santuokos) buvo nukankintas Petropavlovsko tvirtovėje. Petras I liko be įpėdinio. Nors su Jekaterina Petras turėjo 11 vaikų, 9 iš jų mirė mažamečiai, išskyrus Aną, būsimojo imperatoriaus Petro III motiną, ir Elizavetą, būsimąją imperatorę.

Dar esant gyvam Petrui I, buvo paskelbta imperatore. Petro I mirties dieną (1725 m. sausio 28 d.) gvardija prisiekė Jekaterinai. Sosto įpėdiniu tapo dešimtmetis Petro I anūkas, caraičio Aleksejaus sūnus Petras Aleksejevičius.

1726 m. Jekaterina I įsteigė Aukščiausiąją slaptąją tarybą, kuriai faktiškai perdavė visą valstybės valdymą.

Jekaterina I buvo pirmoji moteris, karūnuota Rusijos imperatore. Jai padaryta karūna vėliau karūnuodavosi visi Rusijos imperatoriai.

 Petro I ir Jekaterinos I vaikai 
 Vardas, pavardė  Gimimo data Mirties data   PastabosJekaterina Petrovna1707 m. sausio 8 d.1708 m. liepos 27 d.Ana Petrovna1708 m. vasario 7 d. 1728 m. gegužės 15 d.1725 m. ištekėjo už Vokietijos hercogo Karolio Frydricho Hoštein-Gotorpo; išvažiavo į Kilį, kur pagimdė sūnų Karolį Peterą Ulrichą (vėliau Rusijos imperatorius Petras III).Jelizaveta1709 m. gruodžio 29 d. 1762 m. sausio 5 d. Rusijos imperatorė nuo 1741 m.Natalija Petrovna1713 m. kovo 14 d. 1715 m. gegužės 27 d.Margarita Petrovna1714 m. rugsėjo 14 d.1715 m. birželio 7 d.Petras Petrovičius 1715 m. lapkričio 19 d.1719 m. balandžio 19 d. Skaitėsi oficialiu sosto paveldėtoju nuo 1718 m. iki mirties.Pavelas Petriovičius1717 m. sausio 13 d. 1717 m. sausio 14 d.Natalija Petrovna1718 m. rugpjūčio 31 d. 1725 m. kovo 15 d.

 Šaltiniai 

 Nuorodos 

Kategorija:Romanovai
Kategorija:Rusijos imperatoriai
Kategorija:Rusijos carienės